Χαλκερό Καβάλας

Το Χαλκερό είναι χωριό και πρώην κοινότητα του νομού Καβάλας. Βρίσκεται περικυκλωμένο από τέσσερα βουνά, απέχει 11 χιλιόμετρα από την πόλη της Καβάλας  και ανήκει στο ομώνυμο Δήμο από το 1997. Επίσης συνορεύει βορειοδυτικά με την Παλαιά Καβάλα (12,5 χιλιόμετρα) και ανατολικά με τη Νέα Καρβάλη (4,5 χιλιόμετρα) Ο πληθυσμός του ήταν 175 κάτοικοι σύμφωνα με την απογραφή του 2021.

Ιστορικές - γενικές πληροφορίες
Το Χαλκερό αποτελούσε τμήμα της κοινότητας Κιοσέ Ελιάζ κατα την εποχή της Οθωμανικής Αυτοκρατορίας. Οι κάτοικοι του Χαλκερού είναι Σαρακατσάνοι, Βλάχοι και πρόσφυγες Πόντιοι και Καππαδόκες. Το Χαλκερό πήρε την ονομασία του, επειδή στις ορεινές εκτάσεις του Αγίου Τιμοθέου (παλαιά ονομασία "Κιόσελες") υπήρχαν ή πιθανόν υπάρχουν μεταλλεύματα χαλκού.

Το χωριό κατά τη διάρκεια του 19ου αιώνα υπάγονταν στο καζά Καβάλας κατά τη διοικητική διάρθρωση της Οθωμανικής Αυτοκρατορίας. Σύμφωνα με Βουλγαρικές στατιστικές το χωριό είχε 360 ΤούρκουςΒασίλ Κιντσώφ, «Μακεδονία, Εθνογραφία και Στατιστική», 1900. Μετά το τέλος των Βαλκανικών Πολέμων, το χωριό απελευθερώθηκε.

Επιπλέον, το χωριό ιστορικά είχε μια έκταση όπου εγκαταστάθηκε το 1963 η Βιομηχανία Φωσφορικών Λιπασμάτων (λεγόμενης "ΒΦΛ"). Παλαιότερα, υπήρε έντονη αγροτική δραστηριότητα, ωστόσο στα σύγχρονα χρόνια μετατράπηκε σε ήπια. Η κτηνοτροφική δραστηριότητα είναι εξίσου σε ήπια κατάσταση ενώ αποτελεί σήμερα, έδρα μηχανουργείων, συνεργείων επισκευής και τέλος τον τόπο ίδρυσης των Μαρμάρων Καβάλας όπου σήμερα υπολειτουργούν. Παλαιότερα, περίπου στα τέλη της δεκαετίας του '90, ενεργούσε η βιοτεχνία πλαστικών "Πετζετάκης" όπου παραμένει εγκαταλελειμμένη ακόμη και σήμερα.

Το μεγαλύτερο πρόβλημα των κατοίκων είναι οι ρύποι που εκπέμπονται από το εργοστάσιο φωσφορικών λιπασμάτων (ΒΦΛ) 

Κοινότητα Χαλκερού
Το 1926 η κοινότητα Κιοσέ Ελιάζ μετονομάστηκε και αυτή σε Χαλκερόν μαζί με μετονομασίες των υπολοίπων οικισμών. Την κοινότητα Χαλκερού αποτελούσαν οι οικισμοίΔιοικητικές μεταβολές / ΟΤΑ, Κ. Κιοσέ Ελιάζ Ν. Δράμας:
 Χαλκερό (πρώην Κιοσέ Ελιάζ μέχρι το 1926)
 Κουνουπιά (πρώην Τζαρή) (;-1940)
 Ακόντισμα (πρώην Κοσταζήλ ή Κότζιαζ) (;-1928)
 Ορεινό (πρώην Ορέν Δερέ) (;-1940)
 Λεύκη (πρώην Τσινάρ) (1926-1934)
 Ανεστίας (1928-1934)

Η κοινότητα Χαλκερού καταργήθηκε το 1997 (ΦΕΚ 244Α - 04/12/1997ΦΕΚ 244Α - 04/12/1997, σελ. 8809, Εθνικό Τυπογραφείο) με το σχέδιο Καποδίστριας και συνενώθηκε με το Δήμο Καβάλας.

Πολιτισμός
Στο παρελθόν υπήρχε ο Πολιτιστικός Σύλλογος Χαλκερού το 1998 όπου και διαλύθηκε κάποια χρόνια αργότερα. Παλιά γινόταν πανηγύρι την Πρωτομαγιά με μεγάλη κοσμοσυρροή αλλά σταμάτησε το 2008. Στο Χαλκερό λειτουργεί ΚΑΠΗ απο το 2004, το οποίο συστεγάζεται με το Δημοτικό Ιατρείο.Δημοτικά Ιατρεία, ΔημωφέλειαΤο 2024 επανιδρύθηκε ο Πολιτιστικός Σύλλογος με όνομα ''Τσαρί''.

Το χωριό εδώ και αρκετά χρόνια διαθέτει μια χριστιανική εκκλησία, αυτήν της Ζωοδόχου Πηγής ενώ υπάρχει και το παρεκκλήσι του Αγίου Κοσμά του Αιτωλού και το 2024 ολοκληρώθηκαν τα εγκαίνια της αίθουσας εκδηλώσεων εντός του οικοπέδου της εκκλησίας. Κάθε χρόνο πραγματοποιείται στην γιορτή της Ζωοδόχου Πηγής η Ιερά Πανήγυρις.Πιο συγκεκρυμμένα γίνεται περιφορά της εικόνας γύρω από την εκκλησία με την συνοδεία της Φιλαρμονικής του Δήμου Καβάλας. 

Αθλητισμός
Α.Μ.Σ. Ατρόμητος Χαλκερού

Ο Ατρόμητος Χαλκερού ιδρύθηκε το 1982. Έμβλημά του από το 2005 είναι το αστέρι. Τα χρώματα της ομάδας είναι το μπλε και το άσπρο. Έδρα του είναι το γήπεδο Τάσος Μελετιάδης Βαλκανιονίκη των Αγώνων του 1984 ,με καταγωγή από το Χαλκερό. Παλαιοτέρα ονομαζόταν Δημοτικό Στάδιο Χαλκερού και εξελίχθηκε τον Ιούλιο του 2002, που για την εποχή του ήταν ένα σύγχρονο γήπεδο. Η χωρητικότητα του γηπέδου είναι 467 θέσεις.

Πρόεδρος της ομάδας είναι ο Κοσμάς Χατζηβασιλειάδης ο οποίος ήταν και αυτός ποδοσφαιριστής τη δεκαετία του ΄80 και του ΄90. Μάλιστα είναι η ομάδα με τις περισσότερες συμμετοχές στην Α2. Σήμερα αγωνίζεται στην Β' κατηγορία της ΕΠΣ Καβάλας.

Δημογραφικά στοιχεία
1941:187 
1951:313	
1961:304	
1971:265	
1981:244	
1991:212	
2001:190	
2011:194
2021:175

 Πρόσωπα 
 Τάσος Μελετιάδης, Έλληνας βαλκανιονίκης του στίβου, (Γιουγκοσλαβία,1984)

 Παραπομπές 

Κατηγορία:Χωριά της περιφερειακής ενότητας Καβάλας
Κατηγορία:Δήμος Καβάλας
Κατηγορία:Αρχαιολογικοί τόποι στην Καβάλα